Philoctetes

Philoctetes (Graece: Φιλοκτήτης), in mythologia Graeca, fuit rex Meliboeae in Thessalia et filius prioris regis Poeantis. Cum Heracles  temerariae uxoris Deianirae culpa in summis cruciatibus periret,  rogum funebrem suscendit in qua pars mortalis herois concremaretur. Gratus Heracles   arcum et sagittas suas Hydrae sanguine venenatas Philocteti donavit. Postea, dum Achivi deae Dianae immolant Troiam classe petituri, Philoctetes  a serpente volnus in pede accepitSic Homerus. Secundum aliam traditionem non serpens, sed  una ex suis venenatis sagittis eum vulneravit (sic Servius grammaticus ad Aen. III.402)., qui sanari non potuit. Quia Achivi in navibus taetrum odorem et clamores sagittarii non tolerabant, nocte Philoctetem in insula Lemno dormientem reliquerunt, ubi Poeantius sagittarius per decem annos solus vixit. Cum vero vates cecinerunt sine Herculeo arcu et pharetra sagittarum plena Troiam vinci non posse, Ulixes a Diomede comitatus heroem repetiit  atque ei persuasit ut Ilium secum veniret. Ubi, sanatus a Machaone medicoPropertius, Elegiae II.1.59., Philoctetes optimus sagittarius in omni exercitu Graeco fuitOdyssea VIII.219-220. Cf Ilias II.717. Septem naves sagittariorum plenas ducebat. et Parida necavitHyginus CXII,4..

Philoctetes nomen suum tragoediae Sophocleae dedit, necnon Euripideae Aeschyleaeque hodie deperditisDio Chrysostomus,Oratio LII.  Aristoteles, De arte poëtica 1458b.. Persona etiam fuit in Hercule Oetaeo Senecano. Nec mirum si praeclarus Achaeorum dux ille ad ferinam vitam taetro vulnere redactus et post decem demum annos voluntate et oraculis deorum generi humano velut redditus tragicorum poetarum animum ad se advertit.
 Notae 

Fontes
 Apollodori Bibliotheca II,7,7 et Epitome V,5,8.
Hyginus mythographus, Fabulae 102.
Ilias II.716-728
 Odyssea III.190 et VIII.219.
Ovidius, libro tertio decimo Metamorphoseon 45-55 necnon IX, 229-235.
 Pausanias libro primo Graeciae descriptionis 22.7
Seneca, Hercules Oetaeus.
Sophocles, Philoctetes

 Plura legere si cupis 
Guido Avezzù, Il ferimento e il rito. La storia di Filottete sulla scena attica, Bari, 1988. Recensio critica
Épéios et Philoctète en Italie, Neapoli, Cahiers du centre Jean Bérard, 1991
Oscar Mandel, Philoctetes and the fall of Troy : plays, documents, iconography, interpretations, Lincoln, 1981. Recensio critica

Categoria:Mythologia Graeca
Categoria:Hercules
Categoria:Heroes Belli Troiani